**Filip Chlapík** (s. 3. kesäkuuta 1997 Praha, Tšekki) on tšekkiläinen jääkiekkoilija, joka pelaa kotimaassaan Extraliga-joukkue HC Sparta Prahassa. Hän on pelipaikaltaan keskushyökkääjä. Chlapík on pelannut aiemmin yhteensä 57 NHL-ottelua Ottawa Senatorsissa.

Ura
---

### Seuraura

#### Juniorivuodet

Chlapík on HC Slavia Prahan kasvatti. Hän siirtyi juniorina sittemmin HC Letňanyyn, josta Chlapík siirtyi kaudeksi 2011–2012 HC Libereciin. Kaudella 2012–2013 hän voitti seuran B-nuorten sisäisen piste-, maali- ja syöttöpörssin tehoilla 19+31=50 sekä sisäisen tehotilaston lukemalla +27. Kaudeksi 2013–2014 Chlapík siirtyi HC Sparta Prahan organisaatioon. Hän voitti seuran A-nuorten sisäisen piste- ja maalipörssin tehoilla 16+19=35 sekä jakoi sisäisen tehotilaston voiton Daniel Schwambergerin kanssa lukemalla +18. Chlapík debytoi kauden aikana myös miesten peleissä pelattuaan vain 16-vuotiaana yhden ottelun lainalla Tšekin toiseksi korkeimmalla sarjatasolla 1. česká hokejová ligan HC Litoměřicessä.

Lev Praha varasi Chlapíkin toisella kierroksella 83. pelaajana KHL:n varaustilaisuudessa 2014. Samana kesänä hänet varasi myös QMJHL-joukkue Charlottetown Islanders 11. pelaajana CHL:n varaustilaisuudessa. Chlapík siirtyi joukkueeseen kaudeksi 2014–2015. Hän oli tehoilla 33+42=75 Islandersin toiseksi paras pistemies Daniel Sprongin jälkeen. Chlapík voitti koko QMJHL:n tulokkaiden maalipörssin. Pudotuspeleissä hän oli kahdeksalla syöttöpisteellään joukkueensa paras syöttäjä. Chlapík valittiin kauden päätteeksi liigan tulokkaiden toiseen tähdistökentälliseen. Hän pelasi kauden aikana myös CHL Top Prospects Gamessa.

Ottawa Senators varasi Chlapíkin toisella kierroksella 48. pelaajana NHL:n varaustilaisuudessa 2015. Kaudella 2015–2016 hän oli Charlottetown Islandersin toiseksi paras pistemies Brad Kennedyn jälkeen tehoilla 12+42=54. Joulukuussa 2016 Chlapík teki Senatorsin kanssa kolmivuotisen NHL-tulokassopimuksen. Kaudella 2016–2017 hän oli tehoilla 34+57=91 Islandersin paras pistemies ja syöttäjä. Chlapík jakoi myös joukkueen sisäisen maalipörssin voiton Kameron Kiellyn kanssa. Hän sijoittui koko QMJHL:n pistepörssissä neljänneksi. Pudotuspeleissä Chlapík oli 14 syöttöpisteellään Islandersin paras syöttäjä ja hän voitti joukkueen sisäisen tehotilaston lukemalla +13. Chlapík valittiin kauden päätteeksi liigan toiseen tähdistökentälliseen.

#### Ammattilaisura

Syksyn 2017 harjoitusleirin päätteeksi Ottawa Senators lähetti Chlapíkin AHL-joukkue Belleville Senatorsiin, jossa hän pelasi suurimman osan kaudesta 2017–2018 tehden 52 runkosarjaottelussa tehot 11+21=32, joilla Chlapík voitti joukkueen sisäisen piste- ja syöttöpörssin. Hän debytoi kauden aikana myös Ottawan NHL-joukkueessa, jossa Chlapík pelasi 20 runkosarjaottelua tehopistein 1+3=4. Hän teki NHL-debyyttinsä runkosarjan kymmenennellä kierroksella 26. lokakuuta 2017 Philadelphia Flyersia vastaan. Vain 1.31 minuutin pelin jälkeen Chlapík sai ottelussa syöttöpisteen Dion Phaneufin tekemään ylivoimamaaliin. NHL-uransa avausmaalin hän teki runkosarjan kymmenenneksi viimeisellä kierroksella 22. maaliskuuta 2018 vieraissa Edmonton Oilersia vastaan.

Myös kauden 2018–2019 Chlapík pelasi suurimmaksi osaksi Belleville Senatorsin AHL-joukkueessa. NHL:n puolella hän pelasi viisi runkosarjaottelua tehden yhden maalin. Kaudesta 2019–2020 Chlapík pelasi vajaat puolet NHL:ssä tehden 31 runkosarjaottelussa tehot 3+3=6. Hänet lähetettiin viimeisen kerran farmiin helmikuussa 2020. Chlapík pelasi AHL:ssä kaikkiaan 37 ottelua, kunnes kausi keskeytettiin maaliskuussa koronaviruspandemian vuoksi.

Syyskuussa 2020 Chlapík siirtyi alustavasti kuukauden mittaisella, toistaiseksi voimassa olevalla sopimuksella kotimaahansa HC Sparta Prahan Extraliga-joukkueeseen. Hän pelasi siellä kolme ottelua tehden yhden maalin, kunnes lokakuussa Chlapík teki Ottawa Senatorsin kanssa vuoden mittaisen, kaksisuuntaisen ja 735 000 dollarin arvoisen jatkosopimuksen. Tammikuussa 2021 seura asetti hänet siirtolistalle. Mikään toinen NHL-seura ei kuitenkaan napannut Chlapíkia vuorokauden kuluessa. Harjoitusleirin päätteeksi Senators asetti hänet varamiestensä "taksiryhmään". Reilu kaksi viikkoa myöhemmin Chlapík nostettiin NHL-joukkueeseen, josta hänet siirrettiin "taksiryhmään" vain yhden ottelun jälkeen. Reilu viikkoa myöhemmin helmikuussa Chlapík lähetettiin edelleen Belleville Senatorsin AHL-joukkueeseen. Hän pelasi siellä kaksi ottelua, kunnes saman kuun lopulla Senators asetti Chlapíkin ehdottomalle siirtolistalle aikomuksenaan purkaa hänen sopimuksensa. Koska mikään toinen NHL-seura ei napannut Chlapíkia vuorokauden kuluessa, hänen sopimuksensa purettiin.

Maaliskuussa Chlapík siirtyi loppukauden 2020–2021 kattavalla SM-liigajoukkue Pelicansiin. Seuran urheilutoimenjohtaja Janne Laukkasen mukaan osapuolet saivat hänen sopimuksensa vahvistettua vain 15 minuuttia (klo 23.45) ennen siirtorajan umpeutumista. Huhtikuussa Chlapík joutui loukkaantumisen vuoksi sivuun useiksi viikoiksi, mutta hän palasi pelikuntoon puolivälieräsarjaan Turun Palloseuraa vastaan. Ottelusarjan neljännessä ottelussa 23. huhtikuuta 2021 Chlapík teki Pelicansin 5–3-voittoon päättyneen ottelun voittomaalin ylivoimalla. Hänen osumansa tasoitti sarjan 2–2:een, mutta TPS kuitenkin eteni seuraavassa ottelussa välieriin otteluvoitoin 3–2.

Kaudeksi 2021–2022 Chlapík palasi kaksivuotisella sopimuksella kotimaahansa HC Sparta Prahan Extraliga-joukkueeseen. Hänen sopimuksensa sisälsi option ulkomaille siirtymisestä ensimmäisen kauden jälkeen. Chlapík käytti ulkomaanoptionsa jo tammikuussa 2022, kun hän teki vuoden mittaisen sopimuksen Sveitsin National Leaguessa pelaavan HC Ambrì-Piottan kanssa kaudeksi 2022–2023.

### Maajoukkueura

Chlapík pelasi alle 20-vuotiaiden MM-kilpailuissa vuosina 2016 ja 2017. Jälkimmäisessä turnauksessa hänet valittiin Sveitsiä vastaan pelatun alkulohkon ottelun päätteeksi Tšekin ottelun parhaaksi pelaajaksi. Chlapík pelasi myös alle 18-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan.

Chlapík pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän toimi Tšekin varakapteenian ja voitti hopeaa. Chlapík pelasi myös World U-17 Hockey Challengessa tammikuussa 2014, jolloin hän toimi joukkueensa kapteenina. Yhteensä Chlapík on pelannut 18 nuorten ja 56 poikien maaottelua.

Tšekin A-maajoukkueessa Chlapík on pelannut yhdeksän ottelua tehopistein 1+1=2. Hän teki A-maajoukkuedebyyttinsä Carlson Hockey Gamesissa 19. huhtikuuta 2018 Prahan Tipsport Arenalla Suomea vastaan. Chlapík merkittiin Tšekin kolmossentteriksi laidoilleen Roman Červenka ja Martin Kaut. Hän sai ottelussa myös yhden kahden minuutin jäähyn kiinnipitämisestä. Ensimmäisen A-maajoukkuemaalinsa Chlapík teki Karjala-turnauksessa 10. marraskuuta 2021 Linköpingissä Ruotsia vastaan.

Muuta
-----

Chlapíkin isoveli Adam pelasi omalla urallaan hyökkääjänä yhteensä 24 Extraliga-ottelua HC Sparta Prahassa ja HC Litvínovissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | HC Sparta Praha | Tšekki U20 | 38 | 16 | 19 | 35 | 22 | 7 | 3 | 3 | 6 | 6 |  |  |  |  |  |  | U18 | 7 | 0 | 1 | 1 | 2 |
|  | HC Litoměřice | Tšekki I | 1 | 0 | 0 | 0 | 0 | – | – | – | – | – |
| 2014–2015 | Charlottetown Islanders | QMJHL | 64 | 33 | 42 | 75 | 42 | 9 | 1 | 8 | 9 | 10 |  |  |  |  |  |  | U18 | 3 | 0 | 0 | 0 | 2 |
| 2015–2016 | Charlottetown Islanders | QMJHL | 52 | 12 | 42 | 54 | 50 | 5 | 1 | 1 | 2 | 0 |  |  |  |  |  |  | JMM | 5 | 0 | 0 | 0 | 2 |
| 2016–2017 | Charlottetown Islanders | QMJHL | 57 | 34 | 57 | 91 | 98 | 13 | 5 | 14 | 19 | 27 | Kakkostähdistö |  |  |  |  |  | JMM | 5 | 2 | 1 | 3 | 0 |
| 2017–2018 | Ottawa Senators | NHL | 20 | 1 | 3 | 4 | 4 | – | – | – | – | – |
|  | Belleville Senators | AHL | 52 | 11 | 21 | 32 | 47 | – | – | – | – | – |
| 2018–2019 | Ottawa Senators | NHL | 5 | 1 | 0 | 1 | 4 | – | – | – | – | – |
|  | Belleville Senators | AHL | 57 | 16 | 18 | 34 | 28 | – | – | – | – | – |
| 2019–2020 | Ottawa Senators | NHL | 31 | 3 | 3 | 6 | 10 | – | – | – | – | – |
|  | Belleville Senators | AHL | 37 | 10 | 12 | 22 | 49 | – | – | – | – | – |
| 2020–2021 | HC Sparta Praha | ČEL | 3 | 1 | 0 | 1 | 8 | – | – | – | – | – |
|  | Ottawa Senators | NHL | 1 | 0 | 0 | 0 | 0 | – | – | – | – | – |
|  | Belleville Senators | AHL | 2 | 0 | 0 | 0 | 6 | – | – | – | – | – |
|  | Pelicans | SM-liiga | 11 | 2 | 4 | 6 | 4 | 5 | 2 | 1 | 3 | 16 |
| 2021–2022 | HC Sparta Praha | ČEL | 53 | 31 | 39 | 70 | 39 | 16 | 5 | 10 | 15 | 12 |
| 2022–2023 | HC Ambrì-Piotta | NL | 50 | 24 | 13 | 37 | 38 | – | – | – | – | – |  |  |  |  |  |  | MM | 4 | 0 | 0 | 0 | 2 |
| 4 kautta | yhteensä | AHL | 148 | 37 | 51 | 88 | 130 | – | – | – | – | – |
| 4 kautta | yhteensä | NHL | 57 | 5 | 6 | 11 | 18 | – | – | – | – | – |
| 2 kautta | yhteensä | ČEL | 56 | 32 | 39 | 71 | 47 | 16 | 5 | 10 | 15 | 12 |

Lähteet
-------

* Filip Chlapík The Internet Hockey Databasessa (englanniksi)
* Filip Chlapík Eurohockey-sivustolla (englanniksi)
* Filip Chlapík Legends of Hockey -sivustolla (englanniksi)
* Filip Chlapík *Elite Prospects*. Everysport Media Group AB.  (englanniksi)

### Viitteet

1. ↑  Brennan, Don: Chlapik aims to show Senators he can now 'be the guy' they can count on *ottawasun.com*.  27.10.2017. Postmedia Network Inc. Viitattu 4.3.2021. (englanniksi)
2. 1 2 3 4 5 6 7 8 9 10  Filip Chlapík *Elite Prospects*. Everysport Media Group AB.  (englanniksi)
3. ↑  Elite Prospects - Bili Tygri Liberec U18 *eliteprospects.com*. Everysport Media Group AB. Viitattu 4.3.2021. (englanniksi)
4. ↑  Elite Prospects - HC Sparta Praha U20 *eliteprospects.com*. Everysport Media Group AB. Viitattu 4.3.2021. (englanniksi)
5. ↑  Elite Prospects - Charlottetown Islanders *eliteprospects.com*. Everysport Media Group. Viitattu 4.3.2021. (englanniksi)
6. ↑  Elite Prospects - Charlottetown Islanders *eliteprospects.com*. Everysport Media Group AB. Viitattu 4.3.2021. (englanniksi)
7. ↑  Senators sign Chlapik to entry-level contract *nhl.com/senators*.  22.12.2016. OTTAWA:  Ottawa Senators. Viitattu 4.3.2021. (englanniksi)
8. ↑  Elite Prospects - QMJHL Stats 2016-2017 *eliteprospects.com*. Everysport Media Group AB. Viitattu 4.3.2021. (englanniksi)
9. ↑  Elite Prospects - Charlottetown Islanders *eliteprospects.com*. Everysport Media Group AB. Viitattu 4.3.2021. (englanniksi)
10. ↑  Elite Prospects - Belleville Senators *eliteprospects.com*. Everysport Media Group AB. Viitattu 4.3.2021. (englanniksi)
11. ↑  Philadelphia Flyers - Ottawa Senators - October 26th, 2017 *nhl.com*.  26.10.2017. National Hockey League. Viitattu 4.3.2021. (englanniksi)
12. ↑  Edmonton Oilers - Ottawa Senators - March 22nd, 2017 *nhl.com*.  22.3.2018. National Hockey League. Viitattu 4.3.2021. (englanniksi)
13. 1 2  Filip Chlapik Stats, Profile, Bio, Analysis and More *sportsforecaster.com*. XML Team Solutions, LLC. Viitattu 4.3.2021. (englanniksi)[vanhentunut linkki]
14. ↑  Ryl, Daniel; Táborský, Marek: Posila z NHL! Spartě vypomůže Filip Chlapík *hcsparta.cz*.  29.9.2020. HC Sparta Praha a.s. Viitattu 4.3.2021. (tšekiksi)
15. ↑  Senators sign forward Filip Chlapik to a one-year, two-way contract *nhl.com/senators*.  27.10.2020. OTTAWA:  Ottawa Senators. Viitattu 4.3.2021. (englanniksi)
16. ↑  Ottawa Senators announce 23-player opening night roster *nhl.com/senators*.  13.1.2021. OTTAWA:  Ottawa Senators. Viitattu 4.3.2021. (englanniksi)
17. ↑  Tidcombe, Matt: Brown re-assigned to taxi squad *nhl.com/senators*.  7.2.2021. Ottawa Senators. Viitattu 4.3.2021. (englanniksi)
18. ↑  Ottawa Senators unconditionally release forward Filip Chlapik *nhl.com/senators*.  26.2.2021. OTTAWA:  Ottawa Senators. Viitattu 4.3.2021. (englanniksi)
19. ↑  Nuutinen, Markus: Ottawa Senatorsilta raju ratkaisu – entisen kärkivarauksen sopimus ostettiin ulos! *nhlsuomi.com*.  27.2.2021. Nordic Sport Media. Viitattu 4.3.2021.
20. ↑  Filip Chlapík loppukaudeksi Pelicansiin *pelicans.fi*.  2.3.2021. Lahden Pelicans Oy. Viitattu 4.3.2021.
21. ↑  Määttä, Arto: Pelicansin pelaaja-arviot 2020−21: Edellisen kauden pettymys pyyhittiin Lahdessa pois Björnisen ja Laschin johdolla *Jatkoaika.com*.  30.4.2021. Jatkoaika r.y. Viitattu 26.5.2021.
22. ↑  Otteluseuranta *liiga.fi*.  23.3.2021. Jääkiekon SM-liiga Oy. Viitattu 26.5.2021.
23. ↑  Nuutinen, Markus: Liigajoukkueen NHL-vahvistus jättää Suomen – suuntaa seuraavaksi kotimaahan *suomikiekko.com*.  11.5.2021. Nordic Sport Media. Viitattu 26.5.2021.
24. ↑  Táborský, Marek: Chlapík po sezoně odejde do Švýcarska *hcsparta.cz*.  6.1.2022. HC Sparta Praha a.s. Viitattu 6.1.2022. (tšekiksi)
25. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  5.1.2017. IIHF. Viitattu 4.1.2017. (englanniksi)
26. ↑  Tilanne 14.11.2021
27. ↑  FIN - CZE (Line Up) *stats.swehockey.se*.  19.4.2018. Svenska Ishockeyförbundet. Viitattu 4.3.2021. (englanniksi)
28. ↑  FIN - CZE (1-3) *stats.swehockey.se*.  19.4.2018. Svenska Ishockeyförbundet. Viitattu 4.3.2021. (englanniksi)
29. ↑  SWE - CZE (4-1) *stats.swehockey.se*.  10.11.2021. Svenska Ishockeyförbundet. Viitattu 6.1.2022. (englanniksi)
30. ↑  Adam Chlapík *Elite Prospects*. Everysport Media Group AB.  (englanniksi)